CELEX: 32016D1206
Language: da
Date: 2016-07-18 00:00:00
Title: Rådets gennemførelsesafgørelse (EU) 2016/1206 af 18. juli 2016 om ændring af gennemførelsesafgørelse 2013/676/EU om bemyndigelse af Rumænien til fortsat at anvende en særlig foranstaltning, der fraviger artikel 193 i direktiv 2006/112/EF om det fælles merværdiafgiftssystem

23.7.2016   
            
            
               DA
            
            
               Den Europæiske Unions Tidende
            
            
               L 198/47
            
         RÅDETS GENNEMFØRELSESAFGØRELSE (EU) 2016/1206
   af 18. juli 2016
   om ændring af gennemførelsesafgørelse 2013/676/EU om bemyndigelse af Rumænien til fortsat at anvende en særlig foranstaltning, der fraviger artikel 193 i direktiv 2006/112/EF om det fælles merværdiafgiftssystem
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2006/112/EF af 28. november 2006 om det fælles merværdiafgiftssystem (1), særlig artikel 395, stk. 1,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               I artikel 193 i direktiv 2006/112/EF fastsættes det, at det generelt påhviler enhver afgiftspligtig person, som leverer varer eller ydelser, at betale merværdiafgift (moms) til skattemyndighederne.
            
         
               (2)
            
            
               Ved Rådets gennemførelsesafgørelse 2010/583/EU (2) og efterfølgende Rådets gennemførelsesafgørelse 2013/676/EU (3) fik Rumænien tilladelse til at anvende en undtagelsesforanstaltning med henblik på at udpege modtageren som den momspligtige person i forbindelse med afgiftspligtige personers leverancer af træprodukter.
            
         
               (3)
            
            
               I et brev registreret i Kommissionen den 9. februar 2016 anmodede Rumænien om tilladelse til fortsat at anvende foranstaltningen efter den 31. december 2016.
            
         
               (4)
            
            
               Kommissionen underrettede i et brev af 23. marts 2016 de øvrige medlemsstater om Rumæniens anmodning. I et brev af 29. marts 2016 meddelte Kommissionen Rumænien, at den rådede over alle de nødvendige oplysninger til at vurdere anmodningen.
            
         
               (5)
            
            
               Før tilladelsen til at anvende den omvendte betalingspligt i forbindelse med leverancer af træprodukter havde Rumænien oplevet problemer på træmarkedet på grund af markedets art og de involverede virksomheder. Ifølge Rumæniens rapport, der blev fremlagt sammen med anmodningen om forlængelse af foranstaltningen, er det ved at udpege modtageren som den momspligtige person lykkedes at forhindre momsunddragelse og -undgåelse i denne sektor, og foranstaltningen er derfor fortsat berettiget.
            
         
               (6)
            
            
               Foranstaltningen står i rimeligt forhold til de tilstræbte mål, da den ikke skal anvendes generelt, men kun for meget bestemte transaktioner inden for en sektor, hvor der er betydelige problemer med momsunddragelse og -undgåelse.
            
         
               (7)
            
            
               Efter Kommissionens opfattelse forventes foranstaltningen ikke at få negative konsekvenser for bekæmpelsen af svig i detailsektoren, i andre sektorer eller i andre medlemsstater.
            
         
               (8)
            
            
               Tilladelsen bør være begrænset i tid indtil den 31. december 2019.
            
         
               (9)
            
            
               Hvis Rumænien finder, at en yderligere forlængelse efter 2019 er nødvendig, bør der senest den 1. april 2019 indsendes en ny rapport til Kommissionen sammen med anmodningen om forlængelse.
            
         
               (10)
            
            
               Foranstaltningen har ingen negative indvirkninger på Unionens egne indtægter hidrørende fra moms.
            
         
               (11)
            
            
               Gennemførelsesafgørelse 2013/676/EU bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I gennemførelsesafgørelse 2013/676/EU foretages følgende ændringer:
   
               1)
            
            
               I artikel 1 ændres »31. december 2016« til »31. december 2019«.
            
         
               2)
            
            
               I artikel 3 ændres »1. april 2016« til »1. april 2019«.
            
         Artikel 2
   Denne afgørelse er rettet til Rumænien.
   
      Udfærdiget i Bruxelles, den 18. juli 2016.
      
         
            På Rådets vegne
         
         G. MATEČNÁ
         
            Formand
         
      
   
   
      (1)  EUT L 347 af 11.12.2006, s. 1.
   
      (2)  Rådets gennemførelsesafgørelse 2010/583/EU af 27. september 2010 om tilladelse til Rumænien til at indføre en særlig foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 256 af 30.9.2010, s. 27).
   
      (3)  Rådets gennemførelsesafgørelse 2013/676/EU af 15. november 2013 om bemyndigelse af Rumænien til fortsat at anvende en særlig foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 316 af 27.11.2013, s. 31).